
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par finansējuma piešķiršanu Gulbenes novada pašvaldībai" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta (turpmāk - MK) 2003. gada 29. aprīļa noteikumu Nr. 236 “Aizsardzības ministrijas nolikums” 4.4.1 apakšpunkts.

Sadarbībā ar Gulbenes novada pašvaldību 2020. gadā tika nolemts, ka Zemessardzes 2. Vidzemes brigādes 25. kājnieku bataljona Kaujas atbalsta rotas pagaidu izvietojuma vieta atradīsies bijušajā Gulbenes novada Stāmerienas pamatskolā un tika veikta infrastruktūras pielāgošanas darbu 1. kārta. Lai turpinātu pielāgot ēku un tai pieguļošo teritoriju Nacionālo bruņoto spēku vajadzībām, Gulbenes novada pašvaldībai 2022. gadā ir nepieciešams piešķirt finansējumu 2. kārtas darbu veikšanai, t.sk. būvuzraudzībai.
1.2. Mērķis
Mērķa apraksts
MK rīkojuma projekts sagatavots, lai piešķirtu Gulbenes novada pašvaldībai finansējumu bijušās Stāmerienas pamatskolas ēkas un tai pieguļošās teritorijas pielāgošanas darbu turpināšanai Nacionālo bruņoto spēku vajadzībām.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Lai paaugstinātu Nacionālo bruņoto spēku reaģēšanas spējas, atbilstoši Nacionālo bruņoto spēku komandiera pavēlei Zemessardzes 2. Vidzemes brigādes 25. kājnieku bataljona sastāvā ir izveidota profesionālā dienesta apakšvienība – Kaujas atbalsta rota.
Sadarbojoties ar Gulbenes novada pašvaldību, tika secināts, ka Kaujas atbalsta rotas izvietošanai vispiemērotākā vieta ir bijusī Stāmerienas pamatskola (Stāmerienas pamatskolā ar 2019. gada 1. septembri tika pārtraukta pamatizglītības programmu īstenošana) (būves kadastra apzīmējums 5088 008 0241 001) ar tai pieguļošo teritoriju (zemes vienības kadastra apzīmējums 5088 008 0363) 1,8699 ha platībā. Minētā būve un zemes vienība ietilpst nekustamā īpašuma ar kadastra Nr. 5088 008 0241 sastāvā un ir Gulbenes novada pašvaldības īpašums.
Par Kaujas atbalsta rotas izvietošanu Stāmerienas pamatskolas ēkā ir noslēgts nekustamā īpašuma nomas līgums ar Gulbenes novada pašvaldību. Nomas līgums par Stāmerienas pamatskolas telpām un teritoriju ir noslēgts līdz 2025. gada 31. maijam.
Nekustamais īpašums Stāmerienas pamatskolā Kaujas atbalsta rotas izvietošanai tiks nomāts līdz Gulbenes militārās bāzes izveidei Galgauskas pagastā (pašreiz uzsāktas nepieciešamās darbības militārās bāzes izveidei). Ir plānots, ka jaunā militārā bāze Galgauskas pagastā tiks izveidota 2025. gadā.
Lēmums nomāt bijušo Stāmerienas pamatskolu, nevis pārņemt AM valdījumā, tika pieņemts, ņemot vērā gaidāmo Kaujas atbalsta rotas pārdislokāciju. Atbilstoši Publiskas personas finanšu līdzekļu un mantas izšķērdēšanas novēršanas likuma 3. pantam, kas nosaka, ka publiskas personas rīcībai ar finanšu līdzekļiem un mantu jābūt tādai, lai mērķi sasniegtu ar mazāko finanšu līdzekļu un mantas izlietojumu, AM ir secinājusi, ka īpašuma pārņemšana AM valdījumā radītu nesamērīgus ilgtermiņa ieguldījumus.
Lai pielāgotu bijušās Stāmerienas pamatskolas ēku un tai pieguļošo zemes vienību Nacionālo bruņoto spēku vajadzībām, pamatojoties uz Ministru kabineta 2020. gada 16. septembra rīkojumu Nr. 506 “Par finansējuma piešķiršanu Gulbenes novada domei” Gulbenes novada pašvaldībai pielāgošanas darbu veikšanai no Aizsardzības ministrijas budžeta līdzekļiem tika piešķirti 107 516 euro (2020. gadā identificēto pielāgošanas darbu 1. kārta ir pabeigta).
 
Problēmas un risinājumi
Problēmas apraksts
Ņemot vērā plānoto Zemessardzes 2. Vidzemes brigādes 25. kājnieku bataljona paplašināšanu, 2022. gadā ir nepieciešams uzlabot bataljona izmantojamo zemes vienības ar kadastra apzīmējumu 5088 008 0363 daļu materiāltehnisko līdzekļu, transportlīdzekļu un konteineru izvietošanai (laukumu izveide/labiekārtošana), to pielāgojot Nacionālo bruņoto spēku vajadzībām. Lai piekļūtu materiāltehnisko līdzekļu, transportlīdzekļu un konteineru novietnei, ir nepieciešama pievedceļa izveide Gulbenes novada pašvaldībai piederošajā zemes vienībā ar kadastra apzīmējumu 5088 008 0364.
Papildus ir nepieciešams veikt atsevišķu Stāmerienas pamatskolas ēkas telpu remontdarbus u.c. darbus.
Risinājuma apraksts
Gulbenes novada pašvaldība 2021. gada 25. oktobrī izsludināja iepirkumu “Stāmerienas pamatskolas piemērošanas Zemessardzes 25.kājnieku bataljona profesionālās rotas vajadzībām tehniskās dokumentācijas izstrāde un īstenošana (2.etaps)”. Atbilstoši Gulbenes novada pašvaldības Iepirkumu komisijas pieņemtajam lēmumam ir izvēlēts pakalpojuma sniedzējs par līguma summu 198 000,66 euro bez PVN. Kopējās tehniskās dokumentācijas un pielāgošanas darbu izmaksas ir 239 580,80 euro ar PVN.
Papildus Gulbenes novada pašvaldība ir veikusi iepirkumu pielāgošanas darbu būvuzraudzības pakalpojuma sniegšanai “Būvuzraudzība Stāmerienas pamatskolas piemērošanai Zemessardzes 25.kājnieku bataljona profesionālās rotas vajadzībām (2.etaps)”. Atbilstoši Gulbenes novada pašvaldības Iepirkumu komisijas pieņemtajam lēmumam ir izvēlēts pakalpojuma sniedzējs par līguma summu 2 500 euro bez PVN, t.i. 3 025 euro ar PVN.
Kopējās bijušās Stāmerienas pamatskolas un tās pieguļošās teritorijas pielāgošanas darbu 2. kārtas izmaksas ir 242 605,80 euro.

Lai turpinātu pielāgot bijušās Stāmerienas pamatskolas ēku un tai pieguļošās teritorijas Nacionālo bruņoto spēku vajadzībām, Gulbenes novada pašvaldībai 2022. gadā ir nepieciešams piešķirt 242 606 euro 2. kārtas darbu veikšanai, t.sk. būvuzraudzībai.

Lai īstenotu darbu veikšanu, Aizsardzības ministrija noslēgs sadarbības līgumu ar Gulbenes novada pašvaldību par piešķirto finansējumu, nosakot piešķirtā finansējuma izlietojuma kontroli un atskaitīšanās periodus, kā arī Gulbenes novada pašvaldības atbildību par grāmatvedības datu pareizību un finanšu līdzekļu izlietojumu atbilstoši plānotajam.
Vai ir izvērtēti alternatīvie risinājumi?
Jā
Apraksts
Tā kā bijušās Stāmerienas pamatskolas ēka un tai pieguļošās zemes vienības ir Gulbenes novada pašvaldības īpašumā, finansējuma piešķiršana Gulbenes novada pašvaldībai ir piemērotākais risinājums.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
MK rīkojuma projekta izpilde tiks nodrošināta no 2022. gada Aizsardzības ministrijas budžeta programmā 33.00.00 “Aizsardzības īpašumu pārvaldīšana” paredzētajiem līdzekļiem, veicot pārdali budžeta programmas ietvaros no kapitālajiem izdevumiem uz kapitālo izdevumu transfertiem.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Gulbenes novada pašvaldība
Nacionālie bruņotie spēki
Ietekmes apraksts
MK rīkojums ietekmēs Gulbenes novada pašvaldību, kura ir atbildīga par publisko iepirkumu jomas normatīvo aktu ievērošanu un iepirkuma līgumu īstenošanas uzraudzību.
Pēc bijušās Stāmerienas pamatskolas ēkas un apkārtējās teritorijas pielāgošanas darbu 2. kārtas īstenošanas tiks nodrošināti atbilstoši apstākļi Zemessardzes 2. Vidzemes brigādes 25. kājnieku bataljona Kaujas atbalsta rotas profesionālā dienesta karavīriem.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
-
6.4. Cita informācija
Cita informācija
Projekta izstrādē iesaistīta Aizsardzības ministrija un Gulbenes novada pašvaldība.
Sabiedrības līdzdalība netiek organizēta, jo finansējums Gulbenes novada pašvaldībai tiek piešķirts, lai nodrošinātu atbilstošu infrastruktūru Nacionālo bruņoto spēku vajadzībām.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Aizsardzības ministrija
Valsts aizsardzības militāro objektu un iepirkumu centrs
Gulbenes novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	-
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
-

